Diari Oficial de la Generalitat Valenciana


Sumari del DOGV 267, del 08-07-1985 (1985/804592)

DECRET 96/1985, de- 25 de juny, del Consell de la Generalitat Valenciana, pel qual es regulen determinades mesures de foment de l'ocupació.
-------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/06/25/96/dof/vci/html**

### Dades del document

Número de DOGV
:   267

Data del DOGV
:   08-07-1985

Secció del DOGV
:   DISPOSICIONS GENERALS

Número del document
:   1985/804592


Data del document
:   25-06-1985

Organisme emissor
:   Conselleria de Sanitat, Seguretat Social i Treball

Tipus de document
:   Decret

Anàlisi jurídica

Decret 96/1985, de 25 de juny, del Consell de la Generalitat Valenciana, pel qual es regulen determinades mesures de foment de l'ocupació.  
La Llei de la Generalitat Valenciana 9/1984, de 29 de Desembre, per la qual es promulga el Programa Econòmic Valencià per a 1984-1987, aprovà un programa de Foment de l'Ocupació, dotat amb 1.000 milions de pessetes.   
Entre els objectius del PEV tal i com s'estableix al seu preàmbul, té caràcter prioritari l'augment de l'ocupació existent, que permeta a una proporció dels aturats actuals, l'accés a través del treball, a unes condicions de vida dignes. Per tant el PEV és un mecanisme creador d'ocupació, que actua com a complement de l'acció de l'Estat en aquesta matèria.   
Per altra banda i per a la definició dels programes de Foment de l'Ocupació, s?ha tingut molí en compte el desenvolupament normatiu, que com a conseqüència de la signatura de l'Acord Econòmic i Social s'ha produït, ja que si no hagués estat així, la concreció d'alguna mesura de foment de l'ocupació podria haver incidit en programes ja regulats a nivell estatal.   
Per això, publicats en el "Boletín Oficial del Estado" el Reial Decret 180/1985, de 13 de febrer i l'Ordre Ministerial de 21 de febrer de 1985, on es regula i desenvolupa el Fons de Solidaritat de l'AES, s'hi escau l'aprovament del Programa de Foment de l'Ocupació.   
El programa de Foment de l'Ocupació cerca tres objectius bàsicament: el primer, atendre el problema de atur de certs col·lectius amb dificultats objectives en el mercat de treball com són: joves, treballadors majors amb càrrega de familiars, emigrants retornats, treballadors de es comarques deprimides; així mateix tracte d'afavorir l'autoocupació, així com el foment de l'ocupació cooperativa. En segon terme, la creació d'ocupació estable a través de subvencions, per complementar els programes estatals i dotar-los d'una major eficàcia social. Per últim fomentar la contractació temporal, mitjançant subvencions als contractes de llarga durada.   
Com a mesura complementària per a tot el Programa, s'estableixen subvencions a la Formació Ocupacional.   
En atenció d'aquests motius, a proposta del Conseller de Sanitat, Seguretat Social i Treball i am la deliberació prèvia del Govern Valencià en sessió del 25 de juny de 1985,   
DECRETE:   
Article primer  
1. Podran obtenir una subvenció entre 100.000 i 250.000 pessetes, les empreses, cooperatives i societats anònimes laborals que, desenvolupant la seua activitat en el territori de la Comunitat Valenciana, contracten treballadors aturats, dintre d'algun dels següents sub-programes:   
-contractacions per temps indefinit   
-contractació temporal   
2. Així mateix, podran obtenir una subvenció entre 100.000 i 250.000 pessetes, els treballador aturats per la seua conversió en "autònoms".   
3. Igualment podran obtenir una subvenció entre 100.000 i 250.000 pessetes, les cooperatives de treball associat, per la incorporació de nous socis, així com els socis de treball de les altres cooperatives.   
4. S'estableix un programa de foment de l'ocupació per a les comarques deprimides.   
5. També, s'estableix un programa d'ajudes per a la Formació Ocupacional.   
Article segon  
Les empreses, cooperatives i societats anònimes laborals que contracten treballadors desocupats per temps indefinit en jornada completa, podran obtenir una subvenció entre 100.000 i 250.000 pessetes, mantenint el nivell d'ocupació almenys durant un any.   
Els treballadors contractats hauran d'estar inscrits prèviament, almenys tres mesos, a l'Oficina d'Ocupació corresponent. No caldrà aquest requisit per als treballadors menors de 26 anys, majors de 45 amb càrrega de familiars, o emigrants retornats, per als quals bastarà la simple inscripció.   
Article tercer  
Les empreses, cooperatives i societats anònimes laborals que amparant-se en el Reial Decret 1989/1984 de 17 d'octubre, pel qual es regula la Contractació Temporal contracten treballadors en atur a jornada completa i amb una durada mínima, d'almenys dos anys, podran obtenir una subvenció entre 100.000 i 250.000 pessetes.   
Els treballadors contractats hauran d'estar inscrits prèviament, 6 mesos almenys, a l'Oficina d'Ocupació corresponent. No caldrà aquest requisit per als treballadors menors de 26 anys, majors de 45 amb càrrega de familiars, o emigrants retornats, per als quals bastarà la simple inscripció.   
Article quart  
S'entendrà per responsabilitats familiars, el tenir, almenys dos familiars a càrrec del treballador contractat per consanguinitat o afinitat fins al tercer grau inclusivament.   
Article cinqué  
Si durant l'execució del contracte de treball es produïra el cessament dels treballadors contractats, serà obligatoria la sustitució d'aquest per altre de les mateixes característiques, a la fi de preservar el manteniment de l'ocupació en els contractes de treball indefinits i fins al compliment dels dos anys de la contractació temporal.   
En cas contrari, quedarà obligat l'empresari a reintegrar a la Tresoreria de la Generalitat, les quantitats percebudes.   
Article sisé  
1. Les empreses, cooperatives i societats anònimes laborals que contracten als treballadors afectats pels articles segon i tercer d'aquesta disposició hauran d'estar al corrent en el pagament de les seues obligacions a la Seguretat Social o tenir concedit aplaçament.   
2. No podran acollir-se als beneficis establerts en aquest capítol les empreses, cooperatives i societats anònimes laborals:   
a) Que abans del termini d'un any anterior a la contractació hagen amortitzat algun lloc de treball per expedient de regulació d'ocupació o per acomiadament declarat improcedent per la Magistratura de Treball o per conciliació.   
b) En cap cas, podran contractar-se els cònjuges, descendents, ascendents o altres parents per consanguinitat fins al tercer grau inclusivament, de l'empresari o de quins ocupen llocs d'alta direcció en l'Empresa.   
Article seté  
Els treballadors aturats que es convertesquen en autònoms podran obtenir una subvenció de fins 250.000 pessetes, sempre que acrediten:   
1. Justificar inversions de, almenys el 200 % de la subvenció.   
2. Estar donats d'alta en el Règim Especial de Treballadors Autònoms i al corrent en el pagament de les quotes corresponents.   
3. Els treballadors hauran d'estar inscrits prèviament, almenys 6 mesos a l'Oficina d'Ocupació corresponent. No caldrà aquest requisit per als treballadors menors de 26 anys, majors de 45 amb responsabilitat de familiars, o emigrants retornats, per als quals bastarà la simple inscripció.   
Article vuité  
Podran obtenir una subvenció entre 100.000 i 250.000 pessetes, com a foment de l'ocupació cooperativa, les cooperatives de treball associat ja existents, per cada un dels socis en que s'incremente el nombre d'ells o de nova creació.   
Article nové  
Es subvencionarà la creació de llocs de treball en les comarques deprimides de la Comunitat Valenciana, per un import de 250.000 pessetes mitjançant la contractació de treballadors desocupats, que es troben inscrits a l'Oficina d'Ocupació corresponent.   
Article deu  
Es concediran subvencions per a accions de Formació Professional Ocupacional, sempre que els coneiximents professionals, pràctiques, destresa i habilitats que s'hi adqueresquen siguen necessaris per a la seua immediata aplicació o utilització en el lloc de treball. Reglamentàriament s'en establiran els mòduls econòmics, requisits i procediments per a la concessió d'aquestes ajudes.   
Article onze  
Les subvencions establides en aquesta disposició seran i n compatibles amb qualssevol altres que afecten a cadascuna de les modalitats de contractació, exceptuant les bonificacions de quotes a la Seguretat Social.   
Article dotze  
Les empreses, cooperatives, societats anònimes laborals i treballadors autònoms, que vullguen acollir-se als beneficis esmentats, hauran de sol·licitar-les en els models oficials que, per a l'efecte, establesca la Conselleria de Sanitat, Seguretat Social i Treball.   
Article tretze  
1. Per fer efectives les subvencions, les empreses, societats anònimes laborals i cooperatives, hauran de formalitzar els corresponents contractes de treball o l'admissió de socis, en el seu cas, abans del termini de cinc dies hàbils, comptats des de la notificació de la resolució aprovatòria.   
2. Així mateix, i en el termini màxim de cinc dies hàbils, comptats des de la notificació de la resolució aprovatòria, els treballadors autònoms, hauran de presentar l'alta al Règim Especial de Treballadors Autònoms.   
Article catorze  
Els beneficis establerts, s'abonaran a les empreses cooperatives, societats anònimes laborals i treballadors autònoms, de la següent manera:   
-50 % de primer moment de la contractació, admissió de socis i presentació de l'alta al Règim Especial de Treballadors Autònoms.   
-50 % restant, als sis mesos de la resolució aprovatòria, prèvia presentació dels TC1 i TC2 corresponents, o justificants d'abonament de les quotes de la Seguretat Social.   
Excepcionalment, es podran abonar d'una vegada les subvencions esmentades.   
Article quinze  
Si les empreses, cooperatives, societats anònimes laborals i treballadors autònoms, creditors de la subvenció, incompliren algun dels requisits establerts en aquesta disposició, hauran de reintegrar a la Tresoreria General l'import de la mateixa.   
Article setze  
A la fi d'atendre altres iniciatives de foment de l'ocupació, que no puguessin reconduir-se a cap dels subprogrames continguts en aquesta disposició, es podran concedir ajudes de caràcter extraordinari.   
Article desset  
Les subvencions establertes en aquesta disposició, es concediran sempre que hi haja disponibilitat pressupostària suficient per poder atendre-les.   
DISPOSICIONS FINALS  
Primera  
S'hi autoritza a la Conselleria de Sanitat, Seguretat Social i Treball, per a dictar quantes normes siguen necessàries per poder executar el disposat en el present Decret.   
Segona  
S'hi autoritza a la Conselleria de Sanitat, Seguretat Social i Treball per a que, en funció del desenvolupament del programa i la possible concurrència amb les mesures de Foment de l'Ocupació a nivell estatal, puga modificar les condiciones de concessió de les subvencions establertes al present Decret.   
Tercera  
El present Decret, que tindrà vigència durant l'any 1985, entrarà en vigor al dia següent de la seua publicació al Diari Oficial de la Generalitat Valenciana.   
València, a 25 de juny de 1985.   
El President de la Generalitat,  
JOAN LERMA I BLASCO  
El Conseller de Sanitat, Seguretat Social i Treball  
MIQUEL A. MILLANA SANSATURIO


Còpia Permalink ELI